stanford-oval/wikipedia huggingface dataset:
แอนิมัลส์ (อัลบั้ม)
ชาร์ท

| ชาร์ท (1977) | อันดับ |
| --- | --- |
Australia (Kent Music Report): 3
Austrian Albums (Ö3 Austria): 2
Canada Top Albums/CDs (RPM): 12
Dutch Albums (Album Top 100): 1
German Albums (Offizielle Top 100): 1
New Zealand Albums (RMNZ): 1
Norwegian Albums (VG-lista): 2
Swedish Albums (Sverigetopplistan): 3
UK Albums (OCC): 2
US Billboard 200: 3
ชาร์ท (2006): อันดับ
Italian Albums (FIMI): 36
ชาร์ท (2010): อันดับ
Italian Albums (FIMI): 79
ชาร์ท (2011): อันดับ
French Albums (SNEP): 80
Norwegian Albums (VG-lista): 37
Swiss Albums (Schweizer Hitparade): 71
ชาร์ท (2012): อันดับ
Spanish Albums (PROMUSICAE): 76

โรงงานไฟฟ้าแบตเตอร์ซี มุมที่ใกล้เคียงกับในหน้าปกอัลบั้ม
แอนโทนี แมกิลล์

| --- | --- |

เกิด:  (1991-02-05) 5 กุมภาพันธ์ ค.ศ. 1991 (33 ปี) กลาสโกว์ สกอตแลนด์
สัญชาติ:  สกอตแลนด์
ปีที่เริ่มเล่นอาชีพ: 2010–
อันดับสูงสุด: 29 (กุมภาพันธ์ 2015)
เบรกสูงสุด: 144 (เวิลด์โอเพน 2014)
จำนวนเซนจูรีเบรก: 62
ผ่านเข้ารอบในรายการเก็บคะแนนที่ลึกสุด: ก่อนรอบรอง (อินเดียนโอเพน 2013, ยูเคแชมเปียนชิป 2014)
แอนโทนี แมกิลล์ (อังกฤษ: Anthony McGill) เป็นนักสนุกเกอร์อาชีพชาวสกอตแลนด์ เขามีแอลัน มักแมนัสเป็นคู่ฝึกซ้อม
แมกิลล์เทิร์นโปรในปี 2010 หลังจากได้แชมป์สมัครเล่นรายการ PIOS (International Open Series)
แอนโทนีอธิการ

| นักบุญแอนโทนี |
| --- | --- |
นักบุญแอนโทนี โดยฟรันซิสโก ซูร์บาราน
อธิการ
เกิด: ราว ค.ศ. 251 ประเทศอียิปต์
เสียชีวิต: ราว ค.ศ. 356 ภูเขาโคลซิม ประเทศอียิปต์
นิกาย: โรมันคาทอลิก  แองกลิคัน  ลูเทอแรน  อีสเทิร์นออร์ทอดอกซ์  ออเรียนทัลออร์ทอดอกซ์  คอปติกออร์ทอดอกซ์
วันฉลอง: 17 มกราคม (โรมันคาทอลิก)  30 มกราคม (คอปติกออร์ทอดอกซ์)
สัญลักษณ์: กระดิ่ง, หมู (นิกายตะวันตก) , หนังสือ, นักพรต, กางเขนรูปตัว T, กางเขนรูปตัว T และกระดิ่งตรงปลาย
องค์อุปถัมภ์: เฮอร์มิต, นักพรต, คนพิการ, คนสานตะกร้า, ซิซิลี, คนชำแหละเนื้อสัตว์, ประเทศบราซิล, ประเทศเนเธอร์แลนด์, สัตว์, หมู, โรคผิวหนัง, และที่อื่นๆ
นักบุญแอนโทนี (หรืออันตน) อธิการ (อังกฤษ: St. Anthony the Abbot) เกิดเมื่อประมาณปี ค.ศ. 251 และถึงแก่มรณกรรมประมาณปี ค.ศ. 356 หรือที่รู้จักกันว่าแอนโทนีผู้ยิ่งใหญ่ (Anthony the Great) แอนโทนีแห่งอียิปต์ (Anthony of Egypt) แอนโทนีแห่งทะเลทราย (Anthony of the Desert) แอนโทนีแองคอไรต์ (Anthony the Anchorite) คุณพ่ออันโตนีอุส (Abba Antonius) และบิดาแห่งนักพรตทั้งปวง (Father of All Monks)
นักบุญแอนโทนีอธิการเป็นนักบุญในศาสนาคริสต์ชาวอียิปต์ ที่เป็นผู้นำของนักพรตในศาสนาคริสต์ที่ใช้ชีวิตอย่างสันโดษในทะเลทราย (ปิตาจารย์ทะเลทราย) ในประเทศอียิปต์ ท่านใช้ชีวิตส่วนใหญ่ที่เมืองอะเล็กซานเดรีย และเป็นอธิการอารามอะเล็กซานเดรีย ชีวประวัติของนักบุญแอนโทนีเขียนโดยนักบุญอะทาเนเชียสแห่งอะเล็กซานเดรีย ซึ่งช่วยเผยแพร่การใช้ชีวิตอารามวาสีแบบนักบุญแอนโทนีไปยังยุโรปตะวันตกโดยแปลเป็นภาษาละติน ซึ่งยึดถือคติความสันโดษและยากจนเป็นหลักในการขัดเกลาตนเอง และเป็นต้นแบบนักพรตคาทอลิกในยุโรปในเวลาต่อมา
นักบุญแอนโทนีอธิการเป็นนักบุญองค์อุปถัมภ์ผู้ป่วยโรคติดต่อโดยเฉพาะโรคงูสวัด ฉะนั้นบางทีที่ประเทศอิตาลีหรือประเทศมอลตาจึงเรียกโรคนี้ว่า  “ไฟแอนโทนี” (Anthony's fire)
แอนเซล์มแห่งแคนเทอร์เบอรี

| แอนเซล์มแห่งแคนเทอร์เบอรี |
| --- | --- |

อัครมุขนายก ธรรมสักขี  และนักปราชญ์แห่งคริสตจักร
เกิด: ค.ศ. 1033 อาออสตา ราชอาณาจักรเบอร์กันดี
เสียชีวิต: 21 เมษายน ค.ศ. 1109 แคนเทอร์เบอรี ประเทศอังกฤษ
นิกาย: โรมันคาทอลิก แองกลิคัน
วันฉลอง: 21 เมษายน
นักบุญแอนเซล์มแห่งแคนเทอร์เบอรี (อังกฤษ: Anselm of Canterbury) เดิมชื่อ อันเซลโม เด กันเดีย จีเนฟรา เป็นนักบุญในคริสตจักรโรมันคาทอลิก เกิดเมื่อค.ศ. 1033  ที่เมืองอาออสตา ราชอาณาจกัรเบอร์กันดี และถึงแก่กรรมเมื่อวันที่ 21 เมษายน ค.ศ. 1109 ที่เมืองแคนเทอร์เบอรี ในประเทศอังกฤษ นักบุญแอนเซล์มแห่งแคนเทอร์เบอรีเป็นนักพรตคณะเบเนดิกติน นักปรัชญาและนักเทววิทยาศาสนาคริสต์ ในด้านการปกครองคริสตจักร ท่านดำรงตำแหน่งอาร์ชบิชอปแห่งแคนเทอร์เบอรีระหว่างปี  ค.ศ. 1093 ถึงปี ค.ศ. 1109 ได้ชื่อว่าเป็นผู้ก่อตั้งลัทธิอัสสมาจารย์นิยม (scholasticism) และมีชื่อเสียงว่าเป็นผู้เริ่มข้อพิสูจน์ทางภววิทยา (ontological argument) เกี่ยวกับว่าพระเป็นเจ้ามีจริงหรือไม่และเป็นบาทหลวงผู้เป็นปฏิปักษ์อย่างเปิดเผยต่อสงครามครูเสด
แอนไทไซโคลน

แอนไทไซโคลนที่ออสเตรเลียเมื่อวันที่ 8 กันยายน 2555 ขณะหมุนเวียนซ้ายเป็นวงรีไปเหนือท้องฟ้าโปร่ง
แอนไทไซโคลน หรือ แอนติไซโคลน (อังกฤษ: anticyclone) เป็นปรากฏการณ์ของสภาพภูมิอากาศซึ่งสำนักงานอากาศแห่งชาติ (National Weather Service) ของสหรัฐอเมริกา นิยามว่า เป็น "ลมที่สัญจรเป็นวงกว้างรอบ ๆ บริเวณกลางความกดอากาศที่มีระดับสูง โดยหมุนเวียนขวาไปทางซีกโลกเหนือ แล้วหมุนเวียนซ้ายไปทางซีกโลกใต้" แอนไทโซโคลนมีผลให้ท้องฟ้าโปร่งขึ้น ทั้งอากาศเย็นสบายและแห้งขึ้น ถ้าเกิดในยามวิกาล ณ ท้องที่ที่มีความกดอากาศสูง ก็อาจก่อให้เกิดหมอกได้ด้วย
แอนโทนี อีเดน

| เดอะไรต์ออนะระเบิลเอิร์ลแห่งเอวอง |
| --- | --- |


นายกรัฐมนตรีแห่งสหราชอาณาจักร
ดำรงตำแหน่ง 6 เมษายน 1955 – 10 มกราคม 1957
กษัตริย์: สมเด็จพระราชินีนาถเอลิซาเบธที่ 2
ก่อนหน้า: เซอร์ วินสตัน เชอร์ชิล
ถัดไป: ฮาโรลด์ แมคมิลแลน
รองนายกรัฐมนตรีแห่งสหราชอาณาจักร
ดำรงตำแหน่ง 26 ตุลาคม 1951 – 6 เมษายน 1955
นายกรัฐมนตรี: เซอร์ วินสตัน เชอร์ชิล
ก่อนหน้า: แฮร์เบิร์ต มอร์ริสัน
หัวหน้าพรรคอนุรักษนิยม
ดำรงตำแหน่ง 6 เมษายน 1955 – 10 มกราคม 1957
ก่อนหน้า: เซอร์ วินสตัน เชอร์ชิล
ถัดไป: ฮาโรลด์ แมคมิลแลน
ผู้นำสภาสามัญชน
ดำรงตำแหน่ง พฤศจิกายน 1942 – 26 กรกฎาคม 1945
นายกรัฐมนตรี: วินสตัน เชอร์ชิล
ก่อนหน้า: เซอร์ สตัฟฟอร์ด คริปส์
ถัดไป: แฮร์เบิร์ต มอร์ริสัน
 
ข้อมูลส่วนบุคคล
เกิด: รอเบิร์ต แอนโทนี อีเดน 12 มิถุนายน ค.ศ. 1897(1897-06-12) รูชีฟอร์ด, อังกฤษ
เสียชีวิต: 14 มกราคม ค.ศ. 1977(1977-01-14) (79 ปี) ซอลส์บรี, อังกฤษ
ศาสนา: แองกลิคัน
พรรคการเมือง: พรรคอนุรักษนิยม
ยศที่ได้รับการแต่งตั้ง
สังกัด:  กองทัพบกสหราชอาณาจักร
ประจำการ: 1915–1919, 1920–1923, 1939
ยศ: พันตรี
ผ่านศึก: สงครามโลกครั้งที่หนึ่ง

แอนโทนี อีเดน เอิร์ลแห่งเอวอง (อังกฤษ: Anthony Eden, 1st Earl of Avon) เป็นนักการเมืองชาวอังกฤษจากพรรคอนุรักษนิยม เคยดำรงตำแหน่งรัฐมนตรีว่าการต่างประเทศสามสมัย รัฐมนตรีว่าการสงคราม รัฐมนตรีว่าการอาณานิคม และนายกรัฐมนตรี
เขาได้เข้าเป็นสมาชิกรัฐสภาตั้งแต่อายุยังน้อย โดยได้เป็นรัฐมนตรีว่าการต่างประเทศขณะมีอายุเพียง 38 ปี ก่อนที่จะลาออกเพื่อเป็นการประท้วงนายกรัฐมนตรีเนวิล เชมเบอร์ลิน จากนโยบายโอนอ่อนผ่อนปรณต่อมุสโสลินี ผู้นำอิตาลีขณะนั้น ต่อมาเขาได้กลับมารับตำแหน่งนี้อีกครั้งในรัฐบาลของวินสตัน เชอร์ชิล และอยู่ในตำแหน่งนี้ตลอดช่วงเวลาของสงครามโลกครั้งที่สอง เขายังเป็นผู้นำอันดับสองในรัฐบาลของเชอร์ชิลยาวนานกว่า 15 ปี ก่อนที่เขาจะได้สืบต่อตำแหน่งนายกรัฐมนตรีจากเชอร์ชิลในปี ค.ศ. 1955 และชนะการเลือกตั้งทั่วไปในอีกหนึ่งเดือนถัดมา
อีเดนมีกิตติศัพท์ในระดับโลกจากการดำเนินนโยบายจำยอมสละ เขาพยายามหลีกเลี่ยงสงครามโดยการโอนอ่อนผ่อนปรณให้แก่ชาติก้าวร้าวอย่างนาซีเยอรมนี นั่นทำให้เขาได้รีบการยกย่องเป็น "บุรุษแห่งสันติภาพ" อย่างไรก็ตาม ทักษะด้านการทูตของเขาดูจะด้อยลงในปี 1956 เมื่อสหรัฐอเมริกาได้ปฏิเสธให้ความสนับสนุนอังกฤษและฝรั่งเศสในวิกฤตการณ์สุเอซ กลายเป็นข้อวิพากษ์วิจารณ์ในหมู่สมาชิกสภาถึงความเสื่อมถอยด้านนโยบายต่างประเทศของสหราชอาณาจักร และเป็นการส่งสัญญาติของอิทธิพลของอังกฤษที่กำลังจะสิ้นสุดลงในตะวันออกกลาง และจากผลการสำรวจนายกรัฐมนตรีที่ประสบความสำเร็จที่สุดในศตวรรษที่ 20 นั้น อีเดนเป็นที่โหล่จากนายกรัฐมนตรี 20 คน
แอนอีฟนิงวิธซิลก์โซนิก

แอนอีฟนิงวิธซิลก์โซนิก (อังกฤษ: An Evening with Silk Sonic) เป็นสตูดิโออัลบั้มเปิดตัวโดยซูเปอร์ดูโออเมริกัน ซิลก์โซนิก ซึ่งประกอบด้วยสมาชิก บรูโน มาส์ และแอนเดอร์สัน .แพก วางจำหน่ายในวันที่ 12 พฤศจิกายน ค.ศ. 2021 โดยอาฟเตอร์แมตเอ็นเตอร์เทนเมนต์ และแอตแลนติกเรเคิดส์ ในการประพันธ์อัลบั้ม ซิลก์โซนิกได้กลับมาร่วมงานกับคริสโตเฟอร์ โบรดี บราวน์ และเจมส์ ฟอนเติลรอย พวกเขาได้ร่วมงานกับนักดนตรีชาวอเมริกัน บูตซี คอลลินส์ ซึ่งเป็นผู้คิดชื่อวงคู่หูของมาส์และแพกมาเป็นผู้บรรยาย และโปรดิวเซอร์บันทึกเสียงชาวอเมริกัน ดีมาย มาร่วมประพันธ์ในอัลบั้ม การบันทึกเสียง แอนอีฟนิงวิธซิลก์โซนิก เริ่มในปี ค.ศ. 2017 และระหว่างต้นปี ค.ศ. 2020 ถึงกลางปี ​​ค.ศ. 2021 ที่แชมพูเพรสแอนด์เคิร์ลสตูดิโอส์
นักวิจารณ์หลายคนกล่าวว่า แอนอีฟนิงวิธซิลก์โซนิก สร้างขึ้นจากองค์ประกอบดนตรีอาร์แอนด์บี โซล ฟังก์ ฮิปฮอป และป็อป บทประพันธ์เพลงของอัลบั้มพาสำรวจอรรถบทต่าง ๆ ในอัลบั้มก่อนหน้าของมาส์ เช่น "การยั่วยวน, ความโรแมนติก" การคืนดี และวัตถุนิยม ส่วนแอนเดอร์สัน .แพก กล่าวว่าเขาไม่เคยแต่งเพลงเกี่ยวกับวัตถุนิยมมาก่อนเลย
แอนอีฟนิงวิธซิลก์โซนิก เปิดตัวที่อันดับสองบนชาร์ตบิลบอร์ด 200 ด้วยยอดขายในสัปดาห์แรก 104,000 หน่วยเทียบเท่าอัลบั้ม และกลายเป็นอัลบั้มอันดับหนึ่งลำดับที่สองของมาส์ และอัลบั้มครั้งแรกของแพกบนชาร์ตท็อปอาร์แอนด์บี/ฮิปฮอปอัลบั้มในสหรัฐ นอกจากนี้ยังขึ้นถึงห้าอันดับแรกในออสเตรเลีย แคนาดา ไอร์แลนด์ และนิวซีแลนด์ ซึ่งประกอบด้วย 5 ซิงเกิล ได้แก่ "Leave the Door Open" และ "Smokin out the Window" ได้ประสบความสำเร็จเชิงพาณิชย์ ในขณะที่เพลง "Skate" ติดอันดับระดับปานกลางในประเทศต่าง ๆ อีกสองซิงเกิล "Love's Train" ซึ่งคัฟเวอร์เพลงของคอนฟันก์ชุน และซิงเกิล "After Last Night" ได้เผยแพร่ในปี ค.ศ. 2022 โดยแต่ละซิงเกิลประสบความสำเร็จเชิงพาณิชย์เล็กน้อย "Leave the Door Open" ครองอันดับหนึ่งบนบิลบอร์ดฮอต 100 และในนิวซีแลนด์ กลายเป็นเพลงอันดับหนึ่งลำดับที่ 8 ของมาส์และเพลงแรกของแพกในสหรัฐ อัลบั้มนี้ได้รับการยืนยันระดับทองคำโดยมิวสิกแคนาดา (MC) และระดับทองคำขาวโดยสมาคมผู้ประกอบกิจการเพลงของสหรัฐอเมริกา (RIAA)
แอนอีฟนิงวิธซิลก์โซนิกได้รับเสียงชื่นชมจากทั่วโลก และเป็นสตูดิโออัลบั้มที่ได้รับการยกย่องมากที่สุดในอาชีพของมาส์ โดยนักวิจารณ์ต่างชื่นชมในด้านความรู้สึกย้อนยุคและความเข้ากันระหว่างมาส์และแพก ในงานประกาศผลรางวัลแกรมมี ครั้งที่ 64 ของปี ค.ศ. 2022 เพลง "Leave The Door Open" สามารถคว้ารางวัลถึง 4 รางวัล ได้แก่ บันทึกเสียงแห่งปี เพลงแห่งปี ขับร้องอาร์แอนด์บียอดเยี่ยม และเพลงอาร์แอนด์บียอดเยี่ยม สื่อสิ่งพิมพ์หลายฉบับระบุว่าอัลบั้มนี้เป็นหนึ่งในสถิติที่ดีที่สุดของปี และบิลบอร์ดยกให้เป็นอัลบั้มที่ดีที่สุดอันดับเจ็ดของปี ค.ศ. 2021 อัลบั้มนี้ยังได้รับการประชาสัมพันธ์ผ่าน แอนอีฟนิงวิธซิลก์โซนิกแอตพาร์กเอ็มจีเอ็ม (2022) พร้อมทั้งการแสดงในงานประกาศผลรางวัลต่าง ๆ
การตอบรับเชิงวิจารณ์

| ผลคะแนน> ที่มา | ผลคะแนน> ค่าประเมิน |
| --- | --- |
เมทาคริติก: 83/100
เอนีดีเซ็นต์มิวสิก?: 8.0/10
คะแนนคำวิจารณ์
ที่มา: ค่าประเมิน
AllMusic: 
Clash: 8/10
Entertainment Weekly: B+
Exclaim!: 9/10
The Independent: 
NME: 
Paste: 7.4/10
Pitchfork: 6.4/10
Rolling Stone: 
Sputnikmusic: 4.5/5
การตอบรับเชิงวิจารณ์ > รายชื่ออันดับสิ้นปี

แอนอีฟนิงวิธซิลก์โซนิก  ปรากฏอยู่ในรายการอัลบั้มที่ดีที่สุดประจำปีหลายรายการ โดยนักวิจารณ์หลายคนระบุว่าอัลบั้มนี้เป็นอัลบั้มอันดับหนึ่งในอัลบั้มที่ดีที่สุดของปี ค.ศ. 2021
| สื่อสิ่งพิมพ์ | รายชื่อ | อันดับ | อ้างอิง |
| --- | --- | --- | --- |
| บิลบอร์ด | อัลบั้มอาร์แอนด์บียอดเยี่ยมของปี 2021 | 6 |  |
| บิลบอร์ด | อัลบั้มที่ดีที่สุดของปี 2021 | 7 |  |
| คอมเพล็กซ์ | อัลบั้มที่ดีที่สุดของปี 2021 | 14 |  |
| จิกไวซ์ | 51 อัลบั้มที่ดีที่สุดของปี 2021 | 16 |  |
| เอ็นเอ็มอี | 50 อัลบั้มที่ดีที่สุดของปี 2021 | 22 |  |
| พิตส์เบิร์กโพสต์กาเซต | 10 อัลบั้มที่ดีที่สุดของปี 2021 | 8 |  |
| โรลลิงสโตน | 50 อัลบั้มที่ดีที่สุดของปี 2021 | 35 |  |
| สพิน | 30 อัลบั้มที่ดีที่สุดของปี 2021 | 30 |  |
รายชื่อเพลง

| ลำดับ | ชื่อเพลง | ประพันธ์ | โปรดิวเซอร์ | ยาว |
| --- | --- | --- | --- | --- |
| 1. | "Silk Sonic Intro" | Bruno Mars Brandon Anderson Dernst Emile II | Mars D'Mile | 1:03 |
| 2. | "Leave the Door Open" | Mars B. Anderson Emile Christopher Brody Brown | Mars D'Mile | 4:02 |
| 3. | "Fly as Me" | Mars B. Anderson Emile James Fauntleroy Sean Anderson | Mars D'Mile | 3:39 |
| 4. | "After Last Night" (with Thundercat and Bootsy Collins) | Mars B. Anderson Emile Fauntleroy Stephen Bruner Jonathan Yip Ray Romulus Jeremy Reeves Ray Charles McCollough II | Mars D'Mile The Stereotypes | 4:09 |
| 5. | "Smokin out the Window" | Mars B. Anderson Emile | Mars D'Mile | 3:17 |
| 6. | "Put On a Smile" | Mars B. Anderson Kenneth "Babyface" Edmonds Emile | Mars D'Mile | 4:16 |
| 7. | "777" | Mars B. Anderson Brown Emile | Mars | 2:45 |
| 8. | "Skate" | Mars B. Anderson Emile Fauntleroy Domitille Degalle J.D. Beck | Mars D'Mile | 3:23 |
| 9. | "Blast Off" | Mars B. Anderson Emile | Mars D'Mile | 4:45 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 31:19 |
| ลำดับ | ชื่อเพลง | ประพันธ์ | โปรดิวเซอร์ | ยาว |
| --- | --- | --- | --- | --- |
| 9. | "Love's Train" | Felton C. Pilate Michael V Cooper | Mars D'Mile | 5:07 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 36:26 |
แอนโทรโปซีน

แอนโทรโปซีน (อังกฤษ: Anthropocene) เป็นชื่อที่ใช้เรียกสมัย (Epoch) ทางธรณีวิทยาอย่างไม่เป็นทางการ ซึ่งหมายถึงระยะช่วงเวลาไม่นานมานี้ ที่การดำรงอยู่และพฤติกรรมของมนุษย์ ทำให้เกิดผลกระทบต่อระบบนิเวศของโลกอย่างมีนัยสำคัญ  ชื่อนี้เคยถูกเสนอเข้าพิจารณาเป็นชื่อหน่วยทางธรณีกาลในที่ประชุมสมาคมธรณีวิทยาแห่งลอนดอนในปี 2008  ปัจจุบันยังไม่ได้ประกาศใช้อย่างเป็นทางการ แต่ได้การยอมรับจากนักธรณีวิทยาเป็นจำนวนมาก
ชื่อ แอนโทรโปซีน ได้รับการบัญญัติโดยพอล ครุตเซอร์ นักฟิสิกส์เคมีชาวเนเธอร์แลนด์ ระหว่างการบรรยายทางวิชาการครั้งหนึ่งในปี 2000 โดยเทียบเคียงมาจากชื่อ สมัยโฮโลซีน  มาจากคำว่า anthropo- (แปลว่า มนุษย์) และ -cene (แปลว่า ใหม่)
สมัยแอนโทรโปซีน ยังไม่ได้รับการบัญญัติวันเริ่มต้นอย่างแน่นอน นักธรณีวิทยาบางส่วนเสนอให้นับตั้งแต่การเริ่มต้นการปฏิวัติอุตสาหกรรม ในช่วงต้นคริสต์ศตวรรษที่ 18  ในขณะที่บางส่วนเสนอว่าเนื่องจากการกระทำของมนุษย์ที่มีผลต่อการเปลี่ยนแปลงสภาพภูมิอากาศ และการสูญพันธุ์ของสัตว์ป่า สามารถนับย้อนไปได้ถึง 14,000 ถึง 15,000 ปี สมัยแอนโทรโปซีนจึงควรนับย้อนไปประมาณหลายพันปีก่อนหน้านี้
แอนโทนี แมกกี

| แอนโทนี แมกกี |
| --- | --- |
แมกกีใน ค.ศ. 2019
เกิด:  (1978-09-23) กันยายน 23, 1978 (46 ปี) นิวออร์ลีนส์ สหรัฐ
การศึกษา: Juilliard School (BFA)
อาชีพ: Actor, film producer
ปีปฏิบัติงาน: 2002–ปัจจุบัน
คู่สมรส: Sheletta Chapital (สมรส 2014; หย่า 2018)
บุตร: 4 คน
ญาติ: Calvin Mackie (brother)
แอนโทนี แมกกี (อังกฤษ: Anthony Mackie; เกิด 23 กันยายน พ.ศ. 2521)  เป็นนักแสดงและผู้ผลิตภาพยนตร์ชาวอเมริกัน เขาได้รับบทนำในภาพยนตร์ชุดทางโทรทัศน์และละครบรอดเวย์และละครนอกบรอดเวย์ ได้แก่ Ma Rainey's Black Bottom, Drowning Crow, McReele, A Soldier's Play และ Carl Hancock Rux's Talk ซึ่งเขาได้รับรางวัล Obie Award ในปี พ.ศ. 2545
ในปี พ.ศ. 2545 เขาได้รับบทนำในภาพยนตร์เรื่องแรกของเอ็มมิเน็ม เรื่อง 8 Mile เขาได้รับการเสนอชื่อเข้าชิงรางวัลอินดิเพนเดนต์สปิริตอะวอดส์ สาขานักแสดงนำชายยอดเยี่ยมจากบทบาทใน Brother to Brother การเสนอชื่อครั้งที่สองของเขาคือสาขานักแสดงสมทบชายยอดเยี่ยมจากงานอินดิเพนเดนต์สปิริตอะวอดส์ 2009 สำหรับบทบาทของเขาใน หน่วยระห่ำ ปลดล็อกระเบิดโลก
เขาได้รับการยอมรับในระดับโลกด้วยการรับบทเป็น Sam Wilson/Falcon ในจักรวาลภาพยนตร์มาร์เวล โดยปรากฏตัวครั้งแรกใน กัปตันอเมริกา: มัจจุราชอหังการ (2014) และต่อมาใน อเวนเจอร์ส: มหาศึกอัลตรอนถล่มโลก (2015), แอนท์-แมน (2015), กัปตันอเมริกา: ศึกฮีโร่ระห่ำโลก (2016), อเวนเจอร์ส: มหาสงครามล้างจักรวาล (2018) และ อเวนเจอร์ส: เผด็จศึก (2019) รวมถึง The Falcon and Winter Soldier ซีรีส์เฉพาะที่กำลังจะฉายในดิสนีย์พลัส
ในเดือนพฤษภาคม พ.ศ. 2559 เขาร่วมแสดงในภาพยนตร์โทรทัศน์เรื่อง All the Way ของเอชบีโอ และรับบทเป็น Takeshi Kovacs ในฤดูกาลที่สองของ Altered Carbon ของเน็ตฟลิกซ์ในปี พ.ศ. 2563
แอบบีเซนต์จอห์น (คอลเลจวิลล์)

| --- | --- |
โบสถ์เซนต์จอห์นส์แอบบีในวิทยาเขตของมหาวิทยาลัยเซนต์จอห์น
Location within รัฐมินนิโซตาแสดงแผนที่รัฐมินนิโซตาแอบบีเซนต์จอห์น (คอลเลจวิลล์) (สหรัฐ)แสดงแผนที่สหรัฐ
ข้อมูลทั่วไป
นิกาย: คณะเซนต์เบเนดิกต์
ตั้งขึ้นเมื่อ: 1856
อารามแม่: เซนต์วินเซนต์อาร์คแอบบี, แลโทรบ รัฐเพนซิลเวเนีย (ก่อตั้งปร 1846)
อัครสังฆมณฑล: อัครสังฆมณฑลโรมันคาทอลิกเซนต์พอลและมินนิแอพอลิส
สังฆมณฑล: สังฆมณฑลโรมันคาทอลิกเซนต์คลาวด์
โบสถ์ใต้ปกครอง: 19
บุคคลที่เกี่ยวข้อง
ผู้ก่อตั้ง: คุณพ่อบรูโน ริสส์, O.S.B., คุณพ่อคอร์เนเลียส วิทท์มันน์, O.S.B. และคณะเบเนดิกตินส์ชาวเยอรมัน
สังฆราช: ไรท์ เรฟเวเรนด์ คุณพ่อยอห์น คลาสเซน, O.S.B.
Prior: เรฟเวเรนด์ คุณพ่อแบรดลีย์ เจนนิกิส, O.S.B.
ที่ตั้ง
ที่ตั้ง: 2900 แอบบีพลาซา คอลเลจวิลล์ รัฐมินนิโซตา สหรัฐ
พิกัด: 45°34′49″N 94°23′32″W﻿ / ﻿45.58028°N 94.39222°W﻿ / 45.58028; -94.39222
เข้าถึงได้โดยสาธารณะ: ใช่
เว็บไซต์: www.saintjohnsabbey.org
แอบบีเซนต์จอห์น (อังกฤษ: Saint John's Abbey) เป็นอารามเบเนดิกตินในคอลเลจวิลล์ รัฐมินนิโซตา สหรัฐ แอบบีก่อตั้งขึ้นโดยคณะนักบวชจากเซนต์วินเซนต์อาร์คแอบบีในเพนซิลเวเนียเมื่อปี 1856 แอบบีนี้เป็นหนึ่งในแอบบีเบเนดิกตินที่ใหญ่ที่สุดในตะวันตก มีนักบวชประจำอยู่ 133 คน คุณพ่อยอห์น คลาสเซน (Right Reverend Fr. John Klassen, OSB) เป็นเจ้าอาวาสคนที่สิบและคนปัจจุบัน
โรวเรียนที่ตั้งขึ้นของแอบบีต่อมาเติบโตขึ้นเป็นมหาวิทยาลัยเซนต์จอห์นในปี 1883 อาคารจำนวน 17 หลังที่สร้างระหว่างปี 1868 ถึง 1959 ในพื้นที่ของแอบบีและมหาวิทยาลัยได้รับการขึ้นทะเบียนเป็น[[National Register of Historic Places|โบราณสถานแห่งชาติ]ในชื่อ เขตประวัติศาสตร์มหาวิทยาลัยและแอบบีเซนต์จอห์น (St. John's Abbey and University Historic District)
อาคารแอบบีเป็นผลงานออกแบบของสถาปนิกเบาเฮาส์ มาร์เซล บรูเออร์
แอนแทรกซ์

บทความนี้เกี่ยวกับเชื้อแบคทีเรียหรืออาวุธชีวภาพ สำหรับวงดนตรี ดูที่ แอนแทรกซ์ (วงดนตรี)
| แอนแทรกซ์ |
| --- | --- |

อาการบนผิวหนังที่เป็น black eschar
สาขาวิชา: โรคติดเชื้อ
อาการ: ผิวหนัง: บวมและเกิดผิวตายกรัง ระบบหายใจ: ไข้, เจ็บหน้าอก, หายใจยาก กระเพาะ: คลื่นไส้, อาเจียน, ท้องเสีย, ปวดท้อง เลือด: ไข้, หนอง
การตั้งต้น: 1 วัน - 2 เดือนนับจากสัมผัสเชื้อ
สาเหตุ: Bacillus anthracis
ปัจจัยเสี่ยง: ทำงานกับสัตว์, ท่องเที่ยว, เจ้าหน้าที่ไปรษณีย์, บุคลากรกองทัพ
วิธีวินิจฉัย: ตามแอนทิบอดีหรือสารพิษในเบือด, เพาะไมโครบ
การป้องกัน: วัคซีนแอนแทรกซ์, ยาปฏิชีวนะ
การรักษา: ยาปฏิชีวนะ, ยาต้านสารพิษ
พยากรณ์โรค: 20–80% เสียชีวิตหากไม่ได้รับการรักษา
ความชุก: >2,000 กรณีต่อปี
แอนแทรกซ์ (อังกฤษ: Anthrax) เป็นโรคเฉียบพลันซึ่งเกิดจากแบคทีเรีย Bacillus anthracis รูปแบบส่วนใหญ่ของโรครุนแรงถึงขั้นเสียชีวิต และมีผลต่อทั้งมนุษย์และสัตว์อื่น ปัจจุบันมีวัคซีนที่มีประสิทธิภาพต่อแอนแทรกซ์แล้ว และโรคบางรูปแบบสนองดีต่อการรักษาปฏิชีวนะ
เช่นเดียวกับแบคทีเรียอีกหลายชนิดในจีนัสบาซิลลัส Bacillus anthracis สามารถสร้างเอนโดสปอร์พักตัว (มักเรียกสั้น ๆ ว่า "สปอร์" แต่ระวังสับสนกับสปอร์ของฟังไจ) ซึ่งสามารถมีชีวิตอยู่ได้ในสภาพแวดล้อมโหดร้ายเป็นทศวรรษหรือกระทั่งศตวรรษ สปอร์เหล่านี้ถูกพบทั่วทุกทวีปของโลก ยกเว้นแอนตาร์กติกา เมื่อสปอร์ถูกสูดหรือกินเข้าไปในร่างกายสิ่งมีชีวิต หรือสัมผัสกับบาดแผลตรงผิวหนังของโฮสต์ (host) สปอร์เหล่านี้อาจมีปฏิกิริยาและเพิ่มจำนวนอย่างรวดเร็ว
สัตว์เลี้ยงลูกด้วยน้ำนมกินพืชทั้งที่เป็นสัตว์ป่าและสัตว์บ้านพบติดเชื้อแอนแทรกซ์ที่รับสปอร์เข้าทางปากหรือจมูกขณะกำลังกินหญ้า คาดกันว่าการกินเป็นทางที่สัตว์กินพืชติดต่อกับแอนแทรกซ์มากที่สุด สัตว์กินพืชที่อาศัยอยู่ในสภาพแวดล้อมเดียวกันอาจติดเชื้อจากการกินสัตว์ที่ติดเชื้อแล้ว สัตว์ที่ป่วยสามารถแพร่แอนแทรกซ์แก่มนุษย์ ไม่ว่าจะเป็นการติดต่อโดยตรงหรือโดยการบริโภคเนื้อของสัตว์ที่ติดเชื้อ
สปอร์แอนแทรกซ์สามารถผลิตแบบ in vitro (นอกร่างกาย) และใช้เป็นอาวุธชีวภาพได้ แอนแทรกซ์ไม่แพร่โดยตรงจากสัตว์หรือคนที่ติดเชื้อไปยังอีกคนหรือตัวหนึ่ง แต่แพร่โดยสปอร์ สปอร์เหล่านี้สามารถส่งผ่านได้โดยเสื้อผ้าหรือรองเท้า ร่างกายของสัตว์ที่มีแอนแทรกซ์อยู่ในช่วงที่ตายสามารถเป็นแหล่งสปอร์แอนแทรกซ์ได้
สาเหตุ > ช่องทางการติดเชื้อ

เชื้อแอนแทรกซ์สามารถเข้าสู่ร่างกายมนุษย์ได้ผ่านลำไส้ (การกิน) ปอด (การหายใจ) หรือผิวหนัง ซึ่งช่องทางแต่ละช่องทางจะทำให้เกิดอาการของโรคที่แตกต่างกัน แม้โดยทั่วไปแล้วผู้ติดเชื้อจะถูกกักกันแยกโรค แต่โดยปกติเชื้อนี้จะไม่ติดต่อจากคนสู่คน แต่หากผู้ป่วยมีอาการรุนแรงมากถึงขั้นเสียชีวิต ตัวเชื้อแบคทีเรียแอนแทรกซ์อาจเป็นแหล่งของการติดเชื้อได้ ดังนั้นการจัดการร่างจึงต้องมีกระบวนการระมัดระวังเป็นพิเศษ เพื่อไม่ให้เกิดการปนเปื้อนของเชื้อ โรคแอนแทรกซ์ที่ติดผ่านการหายใจหากไม่ได้รับการรักษาจนถึงขั้นแสดงอาการ มักเป็นอันตรายถึงชีวิต
แหล่งข้อมูลอื่น

Anthrax เก็บถาวร 2006-11-21 ที่ เวย์แบ็กแมชชีน, Centers for Disease Control and Prevention (CDC)
แอนโทนี สโตกส์

| 0 | 1 | 2 | 3 |
| --- | --- | --- | --- |
 แอนโทนี่ สโต๊ค เล่นให้กับ เซลติก
ข้อมูลส่วนตัว
ชื่อเต็ม:  แอนโทนี่ สโต๊ค
เกิด:   (1988-07-25) 25 กรกฎาคม ค.ศ. 1988 (36 ปี)
เกิดที่:  ดับลิน ไอร์แลนด์
สูง:  180 เมตร
ตำแหน่ง:  กองหน้า
ข้อมูลสโมสร
สโมสรปัจจุบัน:  เซลติก
หมายเลข:  10
ชุดเยาวชน
2002–2003:  เชลโบเรน
2003–2005:  อาร์เซ่นอล
ชุดใหญ่*
| ปี |  ทีม |  ลงเล่น† |  (ประตู)† |
| 2005–2007 |  อาร์เซ่นอล |  0 |  (0) |
| 2006–2007 |  → ฟิลคริก (ยืม) |  16 |  (14) |
| 2007–2009 |  ซันเดอร์แลนด์ |  36 |  (3) |
| 2008–2009 |  → เชฟฟีลด์ยูไนเต็ด (ยืม) |  12 |  (0) |
| 2009 |  → คริสตัล พาเลซ (ยืม) |  13 |  (1) |
| 2009–2010 |  ฮิเบอร์นิอัน |  40 |  (22) |
| 2010– |  เซลติก |  78 |  (40) |
ทีมชาติ‡
| 2006–2010 |  ไอร์แลนด์ 21 ปี |  10 |  (4) |
| 2008 |  ไอรแลนด์ ชุด B |  1 |  (0) |
| 2007– |  ไอร์แลนด์ |  4 |  (0) |
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น และ เป็นข้อมูล ณ วันที่ 7 April 2012.  † ลงเล่น (ประตู)  ‡ จำนวนนัดที่ลงเล่นและจำนวนประตูในนามทีมชาติ ข้อมูล ณ วันที่ 30 March 2011
แอนโทนี สโตกส์ (อังกฤษ: Anthony Stokes) เกิดเมื่อวันที่ 25 กรกฎาคม ค.ศ. 1987 ที่เมือง ดับลิน ประเทศ ไอร์แลนด์ สโตกส์เคยเล่นในสโมสรฟุตบอลอังกฤษมาแล้ว 4 สโมสรคือ อาร์เซนอล ซันเดอร์แลนด์ เชฟฟีลด์ยูไนเต็ดคริสตัล พาเลซ โดยเขาได้ประสบความสำเร็จกับสโมสรต่างๆมาตลอดและนำความสำเร็จนี้มาแก้ไขในสิ่งบกพร่องของตนได้ ปัจจุบันสโตกส์เล่นให้กับ สโมสรฟุตบอลเซลติก และ ฟุตบอลทีมชาติไอร์แลนด์ โดยเขาถนัดตำแหน่ง กองหน้า
แหล่งข้อมูลอื่น

แอนโทนี สโตกส์ ข้อมูลจาก National-Football-Teams.com
Anthony Stokes at Celtic F.C.
Anthony Stokes เก็บถาวร 2012-02-14 ที่ เวย์แบ็กแมชชีน at Crystal Palace F.C.
Anthony Stokes เก็บถาวร 2018-09-01 ที่ เวย์แบ็กแมชชีน at ihibs.co.uk
Anthony Stokes at PlayerHistory.com
วัดโมคลาน

| วัดโมคลาน |
| --- | --- |

ที่ตั้ง: ตำบลโมคลาน อำเภอท่าศาลา จังหวัดนครศรีธรรมราช
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโมคลาน สถานที่ตั้ง ตั้งอยู่ ณ บ้านโมคลาน หมู่ที่ 12 ตำบลโมคลาน อำเภอท่าศาลา จังหวัดนครศรีธรรมราช
ประวัติ

“ตั้งดินตั้งฟ้า ตั้งหญ้าเข็ดมอญ
โมคลานตั้งก่อน เมืองคอนตั้งหลัง
ข้างหน้าพระยัง ข้างหลังพระภูมิ
ศรีมหาโพธิ์ เจ็ดโบสถ์แปดวิหาร เก้าทวารสิบเจดีย์”
บทกลอนนี้แสดงให้เห็นความเก่าแก่ของบ้านโมคลานซึ่งเป็นชุมชนโบราณ ที่มีอายุประมาณ 4,000 - 5,000 ปีมาแล้ว ได้มีการศึกษาสำรวจชุมชนโมคลานตั้งแต่ พ.ศ. 2500 พบหลักฐานทางโบราณคดีที่เกี่ยวเนื่องกับอิทธิพลของศาสนาพราหมณ์ลัทธิไศวนิกาย
ใน พ.ศ. 2511 ศาสตราจารย์ลูฟส์ (H.H.E.Loofs) แห่งโครงการสำรวจทางโบราณคดีไทย-อังกฤษ ได้เข้าสำรวจและมีความเห็นว่า เนินโบราณสถานของโมคลาน หรือแนวหินตั้งจัดอยู่ในวัฒนธรรมหินใหญ่ และห่างจากเนินโบราณสถานโมคลานไปทางทิศตะวันออกเฉียงเหนือประมาณ 1 กิโลเมตร ซึ่งแต่เดิมเป็นพรุลึกมากเรียกว่า "ทุ่งน้ำเค็ม" ปัจจุบันตื้นเขิน ชาวบ้านได้ขุดพบเงินเหรียญแบบฟูนัน จึงสันนิษฐานว่า บ้านโมคลานอาจเป็นชุมชนเมืองท่าที่สำคัญแห่งหนึ่งมาตั้งแต่สมัยโบราณ มีการติดต่อกับชุมชนภายนอก
จากหลักฐานที่พบทั้งเทวสถาน โบราณวัตถุในศาสนาพราหมณ์ สระน้ำโบราณ แสดงให้เห็นถึงความรุ่งเรืองของศาสนาพราหมณ์ลัทธิไศวนิกายในบ้านโมคลาน แต่ต่อมาอิทธิพลของพุทธศาสนาได้เข้ามาแพร่หลายในบ้านโมคลานเพราะพบหลักฐานโบราณวัตถุสถานทางศาสนาพุทธอยู่มากเช่นเดียวกัน แต่โบราณสถานทางศาสนาของบ้านโมคลานคงจะถูกทอดทิ้งไปเป็นเวลานาน อาจจะก่อนหรือพร้อมกับการอพยพเข้ามาตั้งถิ่นฐานของชาวไทยมุสลิม จากรัฐไทรบุรี กลันตัน และตรังกานู ตั้งแต่ พ.ศ. 2480 เป็นต้นมา ปัจจุบันประชากรส่วนใหญ่ของบ้านโมคลาน จึงเป็นไทยมุสลิม ร้อยละ 70 อีกร้อยละ 30 เป็นชาวไทยพุทธ